16-jarige sterf ná sy van kwadfiets af val | Maroela Media
Argieffoto (Foto: dimitrisvetsikas1969, Pixabay)
'n 16-jarige meisie is Saterdag in Nelspruit dood nadat sy van 'n kwadfiets afgeval het.
Chris Botha, woordvoerder van Netcare 911, het gesê paramedici is net ná 10:00 na Uitkykweg in Nelspruit ontbied. "Die meisie was 'n passasier op 'n kwadfiets en hulle het by 'n heuwel af gery toe die bestuurder beheer verloor het oor die kwadfiets en hulle omgeslaan het," het hy verduidelik.
Die meisie het 'n groot klip getref toe sy van die fiets af geslinger is. "Paramedici het tevergeefs probeer om haar by te bring. Sy is op die toneel dood verklaar."
Botha het gesê paramedici van Netcare 911 en sy bestuur betuig sy meegevoel met die familie en vriende in hierdie moeilike tyd.
Polisie ondersoek die ongeluk.
Baie baie hartseer.Kwadfietse was die oorsaak van menigde hartseer .
So jammer vir die gesin.
Ai… tragies… Helmet??
rêgtig!!! wat van dink aan die familie!! of sy nou 'n helmet aangehad het of nie, haar lewe is kort geknip en haar familie gaan vir die res van hulle lewe daardie leemte van haar hê! in so geval vra mens nie vrae , mens simpatiseer!!!! mens bid vir die familie
Mense..Kbikes is nie n speelding nie..ouers moet begin besef..voor my huis jaag kinders wat onder in die straat bly elke naweek op en af …9 jaar oud sonder helmet..en dan pa met kleintjie van 3 jaar almal sonder helmet….dit is nie n speelding nie….